काम कबाड़ का खाते में डेढ़ करोड़, पंप कर्मी ने 4 करोड़ करवाए जमा
नोटबंदी के दौरान बैंकों में हैवी अमाउंट जमा करवाने वालों को आयकर विभाग ने 15 दिन पहले नोटिस जारी कर पैसे का हिसाब मांगा था लेकिन इसमें 750 लोगों ने आयकर विभाग को जबाव ही नहीं दिया। इसके बाद अब विभाग ने जोन स्तर पर टीमेें गठित कर कार्रवाई करनी शुरू कर दी है। इस कार्रवाई में सबसे अहम बात यह है कि जोन में ऐसे लोग सामने अाए हैं जो काम तो कबाड़ का करते है लेकिन उन्होंने अपने खातों में डेढ़ करोड़ रुपए जमा करवाए। एक पेट्रोल पंप में काम करने करने वाले ने चार करोड़ रुपए जमा करवाए। कबाड़ियेके खिलाफ कार्रवाई के लिए लिखा: मानसाके मिट्ठू काम कबाड़िया के घर दुकान में दस्तक दी। जांच में खुलासा हुआ कि उसने खाते में डेढ़ करोड़ रुपए जमा करवाए। आयकर विभाग ने पूछा तो पहले बताया कि सामान बेचकर पैसे घर में रखे थे लेकिन जब सख्ती की तो जमीन बेचने से लेकर कई दावे किए लेकिन कुल मिलाकर मामला संदिग्ध माना गया कार्रवाई के लिए लिखा गया।
शहर में भी चार व्यापारियों ने जमा करवाए 50 लाख से ऊपर
विभागने 4 व्यापरियों की दुकानों का औचक सर्वे किया। इस दौरान 4 टीमों ने सुबह से लेकर देर शाम तक जांच की। बताया जा रहा है कि सर्वे के दौरान सभी व्यापरियों ने नोट बंदी के दौरान 50 लाखों रुपए से अधिक की राशि जमा करवाई। जिसकी जांच विभाग द्वारा की जा रही है। इसके बाद नोटिस जारी करेगा।
यहां भी किया विभाग ने सर्वे
{अमरीकसिंह रोड स्थित श्री बाला जी नमकीन पैलेस।
{खेल स्टेडियम के पास स्थित नेशनल कैटर्स, राकेश जरनल स्टोर के संचालक ललित कुमार चंदसर बस्ती के कुक्कू राम हलवाई की दुकान का सर्वे किया गया।
अमरीक सिंह रोड पर श्री बालाजी नमकीन पैलेस पर पहुंची आयकर विभाग की टीम।
^ऐसे सभी खाता धारकों पर कार्रवाई होगी जिन्होंने जवाब नहीं दिया है। इस बाबत मानसा, फरीदकोट, फिरोजपुर, मुक्तसर बठिंडा में सर्वे शुरू किया गया है। पीकेशर्मा, ज्वाइंट कमिश्नर, आयकर विभाग
आयकर विभाग की नजर जन-धन खातों के अलावा डाकघरों में जमा किए पैसों पर भी है। सुकन्या योजना, एफडी में निवेश इस दौरान तो नहीं किया गया है इसका भी रिकॉर्ड खंगाला जा रहा है। इनकम टैक्स और खाते में जमा अंतर को भी बारीकी से देखा जा रहा है।
नोट बंदी के दौरान बैंकों में हैवी अमाउंट जमा करवाने वाले एक हजार से अधिक लोगों को आयकर विभाग ने नोटिस जारी किए थे। आयकर विभाग के केंद्रीय कार्यालय से ही ये सारी प्रक्रिया अमल में लाई गई। इसमें 750 लोग ऐसे थे जिन्होंने नोटिस मिलने के बाद कोई जवाब ही नहीं दिया हैं। लोगों को पैनकार्ड नंबर डालकर जमा किए गए कैश की डिटेल देने को कहा गया था।
मौड़ मंडी में कोको पेट्रोल पंप में काम करने वाले रजिंदर कुमार के घर में आयकर विभाग की दबिश का कारण उसके खाते में चार करोड़ रुपए जमा था। आयकर विभाग को शक इस बात को लेकर हुआ कि पंप में प्रबंधन के तौर पर काम देखने वाले के खाते में इतनी बड़ी राशि कैसे जमा हो गई। पहले बताया गया कि पंप की पेयमेंट थी जो खातों में डाली थी। आयकर विभाग ने पूछा नोट बंदी में इतनी सख्ती के बावजूद उसने अपने खाते में इतनी बड़ी राशि जमा करवाने का रिस्क क्यों लिया तो जबाव नहीं दे सका। फिलहाल कार्रवाई के लिए लिखा गया।
hin_Deva hin_Deva awa_Deva hin_Deva awa_Deva bho_Deva bho_Deva hin_Deva hin_Deva hin_Deva hin_Deva hin_Deva